tartuNLP/wikipedia-smugri-20251201 huggingface dataset:
Automaatne platvormi värav

Automaatne platvormi värav (en  Automatic platform gate) –süsteem, mis koosneb erinevatest kõrgustest koosnevast tõkkest, millel on libisuksed, kõige sagedamini klaasist, mis ei jõua laeni ja ei eralda jaama täielikult rööbastelt, see on tavaliselt ainult pool platvormi liuguksed süsteemi kõrgusest (näiteks Shin-Nakano jaam), kuid mõnikord jõuab see rongi kõrguseni (näiteks Ang Mo Kio MRT jaam). Asub raudteeplatvormide serval, et vältida reisijate juhuslikku kukkumist raudteel. Sarnaselt platvormi liuguste süsteemiga avanevad ja sulgevad ukse uksed samaaegselt rongi ustega.
Selle süsteemi paigaldamine on odavam kui platvormi liuguksesüsteem, mistõttu mõned raudtee-ettevõtjad eelistavad seda süsteemi vanade jaamade uuendamisel ja uute paigaldamisel, et suurendada ohutust raudteeplatvormidel ja samal ajal ilma kliimaseadet kasutamata loomuliku ventilatsiooni kasuks. Samas on see süsteem vähem efektiivne kui platvorm-lükanduste süsteem, kuna see ei eralda jaama täielikult rööbasteedest ja ei aita, kui inimesed tahtlikult raudteedele pääsevad.
See süsteem paigaldati esmakordselt Hongkongi metroosse Disneylandi kuurordis.
Bulgaaria.
Sofia metroos kõikides jaamades on kolmas ehitatav rida varustatud automaatse platvormväravaga.
Jaapan.
Jaapanis oli automaatse platvormi uste süsteem laialdasemalt levinud kui platvorm-lükanduste süsteem, tänu oma väiksematele kuludele olemasolevate jaamade moderniseerimisel ja uute paigaldamisel. Enamikus vanadest, suurtest ja enamjaolt 20. sajandil ehitatud metroosüsteemidest, nagu näiteks Jaapanis ja Euroopas, maksab jaamade moderniseerimine, mis esialgu ei pakkunud horisontaalsete liftide süsteemi, rohkem kui suhteliselt uute seadmete paigaldamine, mis on juba mõeldud uutele jaamadele. kasvavad metrood nagu Singapuri metroo, Seouli metroo, Hongkongi metroo jne. Üldiselt on selle süsteemi Jaapani sordi uste kõrgus madalam kui teistes riikides. Jaapani platvormi liuguksesüsteemi kasutatakse ainult suhteliselt noortel ja uutel metroosüsteemidel ja liinidel: Hiroshima metroojaam, Namboku liin Tokyo metroos (esimene Jaapani metroos ja ainus Tokyo metroos) ja Tozai liin Kyoto metroos. Alates 2017 aastast Jaapanis on horisontaalse lifti tehnoloogiaga varustatud jaamades kokku 725.
Metrood.
Metroo, kus vähemalt üks jaam kasutab seda süsteemi:
Gravitatsiooniline potentsiaal

Gravitatsiooniline potentsiaal (inglise keeles "gravitational potential") on koordinaatide ja aja skalaarne funktsioon, mis on piisav gravitatsioonivälja täielikuks kirjeldamiseks klassikalises mehaanikas. Tähistatakse tavaliselt tähega formula_1.
Gravitatsioonilise potentsiaali mõiste võttis esimesena kasutusele 18. sajandi lõpus prantsuse matemaatik Adrien-Marie Legendre.
Gravitatsiooniline potentsiaal nüüdisaegsetes gravitatsiooniteooriates.
Nüüdisaegsetes gravitatsiooniteooriates täidavad gravitatsioonilise potentsiaali rolli tavaliselt tensorväljad. Nii näiteks tänapäeva standardses gravitatsiooniteoorias – üldrelatiivsusteoorias – täidab gravitatsioonilise potentsiaali rolli meetriline tensor.
Aegruumi meetriline tensor

Aegruumi meetriline tensor, sageli lihtsalt meetrika, (inglise keeles "metric tensor in general relativity"; vene keeles Метрика пространства-времени) on fundamentaalne uurimisobekt üldrelatiivsusteoorias. Seda võib vabalt pidada Newtoni gravitatsiooni gravitatsioonilise potentsiaali üldistusena. Meetrika hõlmab aegruumi kogu geomeetrilist ja põhjuslikku struktuuri ning kasutatakse selliste mõistete määratlemiseks nagu aeg, kaugus, maht, kõverus, nurk ning tuleviku ja mineviku eraldamine.
Matemaatiliselt esitatakse aegruumi neljamõõtmelise diferentseeruva muutkonnana formula_1, aegruumi meetriline tensor on antud kui formula_1-i kovariantne teise järgu sümmeetriline tensor, mida tavapäraselt tähistatakse formula_3-ga. Muutkond formula_1 on Lorentzi muutkonna (Lorentzi meetrika) tüüpi.
Inemuri

Inemuri (jaapani keeles 居眠り, いねむり) on Jaapani kultuuriruumis laialdaselt levinud nähtus, mis tähendab üleväsimuse tõttu igal võimalikul ajahetkel tukastamist.
Jaapanlased eristavad väga selgelt "inemuri"'t tavalisest magamisest või pärastlõunasest lühikesest jõudu taastavast unest (nn "powernap"'ist). Vihje nähtuse olemusse võib anda sõna enda tähenduse lahtimõtestamine. Väljend koosneb kahest osast, millest "i" tähendab 'kohal viibima' ja "nemuri" tähendab 'magama'. Seega "inemuri" sooritaja on teiste inimeste silmis justkui kohal, sest teatud tõlgenduse järgi on inimene oma kohalolekuga igas olukorras mingil alateadlikul viisil esindatud. Oluline on silmas pidada, et tukastaja ei segaks oma tegevusega ümbritseva toimimist. Inimese uinumist tööpostil võetakse kui kindlat märki, et ta teeb palju tööd ja on seetõttu väsinud, olukord mille leevendamist "inemuri" abil võetakse elu loomuliku osana.
Ajalooline taust.
Ehkki "inemuri" on Jaapani kultuuris peaaegu 1000-aastane nähtus, siis nähtavalt ja massiliselt kerkis see ühiskonnas esile Teise maailmasõja järgse Jaapani kiire majanduskasvu ajal 1960.–1980. aastatel (nn Jaapani majandusime). Töötajate tööpäevad olid intensiivsed ja venisid tihti hiliste õhtu- ja öötundideni, millele järgnesid ka eraeluga seotud kohtumised ja tegevused. See kõik tuli aga une- ja puhkeaja arvelt. Jaapanlased ise on oma töökultuuri üle väga uhked, kuid inimvõimetel on piirid. Seetõttu on täiesti tavaline, et inimesed tukastavad keset tööpäeva, kus iganes nad seda teha saavad – ühissõidukis, tänavapinkidel, aga ka koosolekutel või loengutes. Oluline on, et ühiskond ei tauni seda, vaid tööandjad võimalusel soosivad "inemuri"'t. Töötamisest tulenevat üleväsimust peetakse auasjaks ning pigem tunnustatakse seda, kui inimene tuleb rampväsinuna kas koosolekule või ka vabaajaüritusele ja jääb seal magama, kui et ta jätab kohale tulemata. 
"Inemuri" kirjutamata reeglid.
"Inemuri" kohta kehtivad Jaapani kultuuriruumis kirjutamata reeglid, mille kohaselt:
Traakia kiirtee

Traakia kiirtee (bulgaaria keeles "Aвтомагистрала "Тракия"") tähisega A1 on Bulgaarias asuv kiirtee, mis moodustab osa Portugalis algavast ja Türgi-Iraani piiril lõppevast maanteest E80. Kiirtee ühendab pealinna Sofiat Plovdivi linna ja Musta mere rannikul asuva Burgase linnaga.
Ülevaade.
Kiirtee on saanud nime ajaloolise Traakia piirkonna järgi: maantee läbib läänest itta selle põhjapoolset Bulgaaria osa. Maantee kogupikkus on 360 kilomeetrit ja selle viimane osa avati 2013. aasta 15. juulil pärast 40 aasta pikkust ehitustööd.
Traakia kiirtee läänepoolne ots on ühendatud Sofia ringteega, võimaldades seeläbi kiiret ligipääsu osaliselt valminud Hemuse kiirteele (A2) ja Kreekasse suunduvale Struma kiirteele (A6). Tulevased ristumised planeeritava Euroopa kiirtee lõikudega peaksid leevendama transiitliikluse olukorda Sofia linna ümbruses.
Tee idapoolses otsas, Burgase lähedal, ühineb Traakia kiirtee planeeritava Musta mere kiirteega (A5), pakkudes lõuna poolt kiiret ligipääsu Varna linnale ja Musta mere ääres asuvatele rannakuurortidele.
Kiirtee 169. kilomeetril asuvas Orizovo eritasandilisel ristmikul hargneb teest Maritsa kiirtee (A4), mis ühendab Traakia kiirtee Türgiga.
Ajalugu.
Kiirtee ehitus algas 1973. aastal ja selle esimesed 10 kilomeetrit Sofiast Novia Hani asulani võeti kasutusele 1978. aastal. Aastal 1984 jõudis maantee riigi suuruselt teise linna Plovdivini. Aastal 1995 valmis Euroopa Rekonstruktsiooni- ja Arengupanga kaasrahastuse toel 32 kilomeetri pikkune lõik Plovdivi linnast Plodovitovo eritasandilise ristmikuni. Aastal 2000 saadi Euroopa Investeerimispanga garantii laenule kahe järgmise osa ehitamiseks (esimene neist Orizovo eritasandilise ristmiku ja Stara Zagora linna vahel ning teine Karnobati linna ja riigi suuruselt neljanda linna Burgase vahel). Esimene lõik jõudis Stara Zagora linnani aastal 2007 ja teine lõik võeti kasutusele 2006. aastal.
Aastal 2005 allkirjastati vastuoluline kontsessioonileping Bulgaaria valitsuse ja Portugaliga seotud konsortsiumi vahel. Sellega anti konsortsiumile 35 aasta pikkune kontsessioon ilma pakkumiskonkursita ja see hõlmas 433 kilomeetrit maanteid Serbia piirist Burgaseni. Ent leping tühistati aastal 2008 ja Stara Zagora ning Karnobati vaheliste lõikude ehitustööde rahastamiseks saadi tuge Euroopa Liidu struktuurifondidest.
Aastatel 2009 ja 2010 viidi läbi hanked ning allkirjastati lepingud järgmise kolme teelõigu ehitamiseks Stara Zagorast Karnobatini (kogupikkusega 116,8 kilomeetrit). Neist lõikudest esimesed avati liiklusele 2012. aasta keskpaigas ja viimase osa ehitustööd lõppesid 2013. aasta 15. juulil.
Juhan Mitt (sõudja)

Juhan Mitt (10. oktoober 1942 Tartu – 6. jaanuar 1999 Pärnu) oli Eesti sõudja ja sõudetreener.
Sõudmistreeninguid alustas 1955 Pärnu Spartakis Evi Lepiku juhendamisel.
Töötas sõudetreenerina 1961–62 Pärnu Kalevis, 1965–66 Dünamo vab nõukogus, 1972–78 Tallinna KSMK-s, 1978–80 Usbekistanis, 1981 Viljandi Kalevis ja 1985–96 Kalevi Tallinna LNSK-s. 
Kuulus 1972–75 Sõudeföd-i presiidiumi ja 1992–97 Sõudeliidu juhatusse.
C. C. Catch

C. C. Catch (kodanikunimega Caroline Catharina Müller; sündinud 31. juulil 1964 Ossis) on hollandi päritolu Saksamaa laulja, kes elab Suurbritannias. 
Tema ande avastas juhuslikult Saksamaal esinedes produtsent ja laulukirjutaja Dieter Bohlen Modern Talkingust. Kiiresti sõlmitud plaadileping tegi C. C. Catchi tuntuks, koostöös Bohleniga avaldati neli albumit ja 12 singlit. Soov mitmekesistada repertuaari omaenda loominguga viis koostöö lõppemiseni Bohleniga. 
1989. aasta lõpus ilmunud C. C. Catchi album "Hear What I Say" erines stiililt märgatavalt varasemast, sisaldades seitset artisti enda kirjutatud laulu. Albumi edu jäi mõõdukaks, tõenäoliselt oli publikul raske omaks võtta laulja drastiliselt muutunud stiili. C. C. Catch tõmbus tagasi muusikaärist, huvitus meditatsioonist ja abiellus joogaõpetajaga. 
2018. aastal esines C. C. Catch Otepääl.
Aegruum

Aegruum (inglise keeles "spacetime") on füüsikaline mudel, mis ühendab kolme ruumimõõdet ja ühe ajamõõtme ühtseks neljamõõtmeliseks kontiinumiks.
Ajalugu.
Aega neljanda koordinaadina käsitles juba 1813. aastal Joseph-Louis Lagrange. 1901. aastal avaldas Menyhért Palágyi artikli "Ruumi ja aja uus teooria", milles arendas aja ja ruumi ühtsuse ideed ning käsitles aega neliruumi imaginaarse koordinaadina.
1905. aasta septembris ajakirjas Annalen der Physic ilmunud Albert Einsteini erirelatiivsusteooriat käsitlevas artiklis loobus autor oma eelkäijate Hendrik Lorentzi ja Henri Poincaré poolt tunnistatud eetri hüpoteesist ja pidas esmatähtsaks revideerida seniseid arusaamu ajast ja ruumist. 
Einsteini esimesed artiklid relatiivsusteooriast olid nii põhjalikud, et teistel ei jäänud enam suurt midagi lisada. Erandiks oli vaid Hermann Minkowski, keda häiris Einsteini käsitluses see, et üksainus realiteet võimaldas erinevaid kirjeldusi. Ta oli kindel, et asju peab saama esitada ka teisiti, tegelikkusele lähedasemalt. Ta leidis, et selleks tuleb käsitleda aega, justkui see oleks ruumi neljas mõõde. On peaaegu võimatu kujutada neljamõõtmelist maailma. Teda saab käsitleda üksnes algebrasümbolite varal. Nii andiski Minkowski 1907. aastal erirelatiivsusteooriale adekvaatse matemaatilise vormi. Ta käsitles aega ja ruumi ühtse neljamõõtmelise muutkonnana – aegruumina (Minkowski ruum) ehk sündmuste maailmana, mille elementideks – maailma punktideks – on sündmused. Sündmust iseloomustab toimumiskoht – kindel ruumipunkt – ja kindel ajahetk. Laiemat tähelepanu äratas Minkowski ettekanne "Raum und Zeit" ("Ruum ja aeg"), mille ta pidas 1908. aastal Kölnis Saksa Loodusuurijate ja Arstide Seltsi aastakoosolekul.
Einstein suhtus algul Minkowski ideesse tõrjuvalt. Ent taibanud eeliseid, võttis ta selle kahel käel vastu ja püüdis just sedakaudu avardada oma teooriat uutele nähtustele. Minkowski geomeetriline lähenemine relatiivsusteooriale oli ootamatu isegi Einsteini jaoks. Võrrandite tensorkuju pidas ta esialgu "liigseks õpetatuseks". Kuid 1912. aastal omandas Einstein tensormetoodika ja 1916. aastal tunnistas tänulikult, et Minkowski käsitlus kergendas tal oluliselt edasiminekut erirelatiivsusteoorialt üldrelatiivsusteooriale.
Minkowski ruum

Minkowski ruum, ka Minkowski aegruum, (inglise keeles "Minkowski space", "Minkowski spacetime") on matemaatilises füüsikas kolmemõõtmelise eukleidilise ruumi ja aja kombinatsioon neljamõõtmeliseks muutkonnaks, kus kahe sündmuse vaheline intervall on sõltumatu inertsiaalsüsteemist, milles need registreeriti. 
Sellise teooria pakkus välja 1908. aastal Hermann Minkowski 1905. aastal Albert Einsteini loodud erirelatiivsusteooria aegruumi geomeetriliseks interpretatsiooniks.
Üldrelatiivsusteoorias kujutab Minkowski ruum endast Einsteini väljavõrrandite triviaalset lahendust vaakumi jaoks (nullise energia-impulsi tensoriga ja nullise lambda-liikmega ruumid).
BBC News

BBC News on Suurbritannia ringhäälingukontserni BBC allüksus, mis kogub ja esitab uudiseid. Üksusel on 50 välismaal asuvat uudistebürood ja üle 250 korrespondendi kogu maailmas.
Üksuses töötab umbes 3500 inimest, kellest 2000 on ajakirjanikud.
Allüksuse veebiüksus on BBC News Online.
Astronoomiline interferomeeter

 
Astronoomiline interferomeeter on teleskoopidest, peeglisegmentidest või raadioteleskoopidest koosnev kogum, mis koos töötavad ühe teleskoobina. Interferomeetriga saab interferomeetria abil teha kõrglahutusega pilte näiteks tähtedest, udukogudest ja galaktikatest. Pildi saamine toimub interferomeetrias arvutuslikult, lähtudest mitme teleskoobiga kogutud signaalide liitmisel tekkiva interferentspildi omadustest.
Teleskoopide asukohtade kõikvõimalikke omavahelisi lõike nimetatakse baasjoonteks. Interferomeetriat kasutades saab teoreetiliselt teha pilte nurklahutusvõimega, mis vastab kõige pikema baasjoonega pikkusega võrdse peegliläbimõõduga teleskoobi nurklahutusvõimele.
Interferomeetri peamisteks puudusteks on:
Einsteini väljavõrrandid

Einsteini väljavõrrandid, ka Einsteini võrrandid (inglise keeles "Einstein field equations"), on Albert Einsteini loodud kümme üldrelatiivsusteooria valdkonna võrrandit, mis kirjeldavad gravitatsiooni fundamentaalset vastastikmõju massi ja energia toimel kõverdunud aegruumis. 1915. aasta novembris avaldati need esimest korda tensorvõrrandina.
Mõistet võib kasutada ka ainsuses: Einsteini väljavõrrand, sest sageli esitatakse Einsteini väljavõrrandid ühe võrrandina tensoravaldise kujul (võrrandi komponendid on sisuliselt võrrandite süsteemid).
Einsteini väljavõrrand näeb välja järgmiselt:
kus formula_1 – Ricci tensor, formula_2 – skalaarne kõverus, formula_3 – meetriline tensor, formula_4 – kosmoloogiline konstant, – arv pii, formula_5 — valguse kiirus vaakumis, formula_6 – Newtoni gravitatsioonikonstant ja formula_7 – aine energia-impulsi tensor.
Toodud võrrandi võib esitada veelgi kompaktsemal kujul:
kus Ricci tensorit, skalaarset kõverust ja meetrilist tensorit ühendav Einsteini tensor formula_8
Katie Bouman

Katherine Louise Bouman (sündinud 9. mail 1989 West Lafayette'is Indiana osariigis USAs) on Ameerika arvutiteadlane.
Ta uurib arvutuslikku pilditöötlust arvutites ning on juhtinud meeskonda, mis töötas välja algoritmi, millega saadi Event Horizon Telescope'i ('sündmuste horisondi teleskoobi') abil esimene pilt mustast august. Ta on arvutiteaduse õppejõud California Tehnoloogiainstituudis.
Lapsepõlv ja haridus.
Bouman kasvas üles Indiana osariigis West Lafayette'i linnas, kus lõpetas keskkooli (West Lafayette Junior-Senior High School) 2007. aastal. Keskkooliõpilasena uuris ta pilditöötlust koos Purdue Ülikooli professoritega. Esimest korda kuulis ta Event Horizon Telescope'ist koolis 2007. aastal.
Katie Boumani isa Charles Addison Bouman on West Lafayette'is asuvas Purdue Ülikoolis elektriinsenerinduse professor.
Bouman õppis elektriinsenerindust Michigani Ülikoolis, mille lõpetas bakalaureusekraadiga "summa cum laude" 2011. aastal. Ta kaitses magistrikraadi samal alal Massachusettsi Tehnoloogiainstituudis (MIT), kus läbis ka doktorantuuri. Bouman kuulus MITi Haystacki Observatooriumi meeskonda. USA Riiklik Teadusfond (National Science Foundation) andis talle stipendiumi ("Graduate Fellowship"). Boumani magistriväitekiri "Estimating Material Properties of Fabric through the Observation of Motion" ("Riide materiaalsete omaduste hindamine selle liikumise jälgimise teel") pälvis Ernst Guillemini auhinna parima magistritöö eest. Järeldoktorantuuriks siirdus Bouman Harvardi Ülikooli, kus liitus Event Horizon Telescope'i pilditöötlusmeeskonnaga. 2016. aastal esines Bouman TEDx-i konverentsil ettekandega "Kuidas pildistada musta auku" ("How to Take a Picture of a Black Hole"), mis selgitas projektis kasutatavat algoritmi. Doktorikraadi elektriinsenerinduses ja arvutiteaduses sai ta MIT-st 2017. aastal.
Karjäär ja uurimistöö.
Boumani meeskond töötas välja algoritmi "Continuous High-resolution Image Reconstruction using Patch priors", lühendina CHIRP. Algoritmi kasutati, et saada pilt ülimassiivsest mustast august galaktika Messier 87 tuumas.
MITis vastutas Bouman algoritmi eest, mida kasutati, loomaks esimesi kujutisi mustast august, mis avaldati 2019. aasta aprillis. Tema meeskond pakkus arvutuslikku tuge tugevates väljades toimiva üldrelatiivsuse tundmaõppimisel. Bouman theorized that black holes leave a background shadow of hot gas. Masinõppealgoritm täidab lüngad kogu maailma teleskoopidest pärinevates andmetes, luues ekstrapolatiivselt virtuaalse Maa-suuruse teleskoobi. Bouman juhtis tööd Sündmuste Horisondi Teleskoobi piltide verifitseerimise ja kujutiste parameetrite valikuga.
2019. aastast töötab Bouman dotsendina California Tehnikainstituudis uute süsteemidega digitaalse pilditöötluse alal.
Ameerika Filmiinstituut

Ameerika Filmiinstituut (inglise "American Film Institute", lühend AFI) on Ameerika Ühendriikide sõltumatu mittetulundusorganisatsioon, mis tegeleb filmikunstiga seotuga. 
AFI peakontor asub Los Angeleses.
AFI asutas 5. juunil 1967 USA president Lyndon B. Johnson.
AFI on koostanud mitmesuguseid filmidega seotud edetabeleid, näiteks "AFI's 100 Years...100 Movies" ja "AFI's 100 Years...100 Stars". 
1971. aastast korraldab AFI Los Angeleses filmifestivali AFI Fest.
Ameerika Filmiinstituut annab välja alates 1976. aastast AFI elutööauhinda.
Antsla Valla Leht

Antsla Valla Leht on Antsla valla uudiseid vahendav ajaleht. Ajalehte annab välja Antsla vallavalitsus.
Ajalehe esimene number ilmus 1994.
Aastast 2016 ilmub ajaleht sagedusega üks kord kuus
2018 liideti selle ajalehega Urvaste Valla Leht.
Elva Täht

Elva Täht on Elva linna kultuuripreemia, mida antakse üksikisikule või kollektiivile, kellel on tähelepanuväärseid teeneid Elva kultuurielu edendamises. Preemiat annab välja Elva linnavalitsus.
Preemiat antakse aastast 2005.
Hiiu maavanem

Hiiu maavanem oli Hiiu maavalitsuse juht (maavanem).
Ida-Viru maavanem

Ida-Viru maavanem oli Ida-Viru maavalitsuse juht (maavanem).
Järva maavanem

Järva maavanem oli Järva maavalitsuse juht (maavanem).
Maakonnaomavalitsused likvideeriti Eestis 1934. aasta põhiseadusega, senised maavanemad jäid ametisse ajutiste maavalitsuste esimeestena. 1. mail 1938 jõustunud maakonnaseaduse järgi oli maavanem maakonnaomavalitsuse juht ja ühtlasi keskvalitsuse esindaja maakonnas.
Jõgeva maavanem

Jõgeva maavanem oli Jõgeva maavalitsuse juht (maavanem).
Pärnu maavanem

Pärnu maavanem oli Pärnu maavalitsuse juht (maavanem).
Põlva maavanem

Põlva maavanem oli Põlva maavalitsuse juht (maavanem).
Rapla maavanem

Rapla maavanem oli Rapla maavalitsuse juht (maavanem).
Valga maavanem

Valga maavanem oli Valga maavalitsuse juht (maavanem).
Maakonnaomavalitsused likvideeriti Eestis 1934. aasta põhiseadusega, senised maavanemad jäid ametisse ajutiste maavalitsuste esimeestena. 1. mail 1938 jõustunud maakonnaseaduse järgi oli maavanem maakonnaomavalitsuse juht ja ühtlasi keskvalitsuse esindaja maakonnas.
Viljandi maavanem

Viljandi maavanem oli Viljandi maavalitsuse juht (maavanem).
Maakonnaomavalitsused likvideeriti Eestis 1934. aasta põhiseadusega, senised maavanemad jäid ametisse ajutiste maavalitsuste esimeestena. 1. mail 1938 jõustunud maakonnaseaduse järgi oli maavanem maakonnaomavalitsuse juht ja ühtlasi keskvalitsuse esindaja maakonnas.
Võru maavanem

Võru maavanem oli Võru maavalitsuse juht (maavanem).
Maakonnaomavalitsused likvideeriti Eestis 1934. aasta põhiseadusega, senised maavanemad jäid ametisse ajutiste maavalitsuste esimeestena. 1. mail 1938 jõustunud maakonnaseaduse järgi oli maavanem maakonnaomavalitsuse juht ja ühtlasi keskvalitsuse esindaja maakonnas.
Alutaguse hirv

"Alutaguse hirv" (ka "Jõhvi hirv") on skulptuur Ida-Viru maakonnas Jõhvi linnas
Skulptuuri tegid Aivar Simson ja Kalev Prits. Skulptuur avati 25. novembril 2010.
Puidusüü

Puidusüü (rahvakeeles ka puusüü) on puidukiud, mis moodustub puu kasvamisel. 
Puidusüü välimus ja suund on puidu olulised omadused. Töötlemisel ja käsitsemisel eristatakse pikikiudu, ristikiudu ja otskiudu suund. Kiu suuna arvestamine on puittoodete ja detailide valmistamisel väga oluline. Näiteks liimimisel on tulemus kõige vastupidavam pikikiu puhul.
Poomkant

Poomkant on puitmaterjali kandile jäänud maha saagimata tüvepind (puukoor).
Tapipesa

Tapipesa on puidu sisse uuristatud läbiv või mitteläbiv (umbne, "pime") pesa vastava suurusega tapikeele mahutamiseks. Kasutatakse puitühenduste tugevamaks sidumiseks.
Keila laulupidu

Keila laulupidu on Harju maakonnas Keila linnas toimuv lauluüritus. 
Esimene pidu toimus 1885. Sellel peol osales 19 koori ja koore juhatas Konstantin Türnpu.
Kommunistlik Partei (Šveits)

Kommunistlik Partei (Šveits) (itaalia keeles Partito Comunista (Svizzera)) on Šveitsis tegutsev kommunistlik partei. Partei liider on poliitiline sekretär Massimiliano Arif Ay (Ticino kantoni nõukogu saadik). Partei lõid Šveitsi Tööpartei Ticino kantoni liikmed, partei vastustab Euroopa Liitu ja pooldab koostööd BRICS-i riikidega ning on sõbralikes sidemetes Põhja-Koreaga.
Hobuse karvavärvuste loend

 - overo
 - tobiano
 - sabino
 - appaloosa
Vaata ka.
Hobuste värvus
Kirjandus.
I. Randlaht. Värvuste nimetustest eesti keeles. - Eesti hobune. Tallinn, 2011. lk 39-41
301 eKr

301. aasta eKr ehk "ab urbe condita" CDLIII (453).
302 eKr

302. aasta eKr ehk "ab urbe condita" CDLII (452).
303 eKr

303. aasta eKr ehk "ab urbe condita" CDLI (451).
Kärdla laululava

Kärdla laululava on laululava Hiiu maakonnas Kärdla linnas aadressil Uus tänav 5.
Peale muusikaürituste toimuvad laval ka näiteks teatrietendused.
Laululava hävis suuresti 2008. aasta novembris aset leidnud tulekahjus. See taastati annetuste toel 2012. aastal.
304 eKr

304. aasta eKr ehk "ab urbe condita" CDL (450).
Óliver Torres

Óliver Torres Muñoz (tuntud ka kui lihtsalt Óliver; sündinud 10. novembril 1994 Navalmoral de la Matas) on Hispaania jalgpallur, kes mängib keskpoolkaitsja või ründava poolkaitsjana Hispaania kõrgliiga klubis Sevilla.
Ta alustas klubikarjääri kodumaal Madridi Atléticos, millega liitus 2008. aastal. Klubi põhimeeskonnas debüteeris ta hooajal 2012–13. Järgmise hooaja teises pooles mängis ta laenul Villarrealis. Kogu 2014–15 mängis ta laenul Portugali kõrgliiga Portos. Hooajaks 2015–16 naasis ta Madridi Atléticosse, kuid mängis hooajal 2016–17 taas laenul Portos ning sõlmis Portoga 2016. aasta veebruaris püsiva lepingu. Hooajal 2017–18 tuli ta Portoga Portugali meistriks.
2019. aasta juulis sõlmis ta viieaastase lepingu Sevillaga.
2012. aastal tuli Óliver Hispaania kuni 19-aastaste koondisega omavanuste Euroopa meistriks.
305 eKr

305. aasta eKr ehk "ab urbe condita" CDIL (449).
Paide spordihall

Paide spordihall (ka "Paide E-Piima spordihall") on spordihall Järva maakonnas Paide linnas aadressil Aiavilja tänav 1. 
Hall avati 20. veebruaril 2009.
Hallis on muu hulgas 1400 m² saal koos 792 istekohaga, samuti aeroobikasaal ja jõusaal.
Halli haldab Paide Spordikeskus SA.
Põlva linnapea

Põlva linnapea oli Põlva linnavalitsuse juht.
Põlva sai linnaõigused 1993. aastal. 2013. aastal ühines linn Põlva vallaga ja sai vallasiseseks linnaks.
Põltsamaa linnapea

Põltsamaa linnapea oli Põltsamaa linnavalitsuse juht alates Põltsamaale linnaõiguse andmisest 1926. aastal kuni 2017. aasta Eesti omavalitsuste haldusreformini.
Rapla linnapea

Rapla linnapea oli Rapla linnavalitsuse juht.
Inga (eesnimi)

Inga on naisenimi.
Lätis oli 2021. aasta 30. juuni seisuga eesnimi Inga 12 324 inimesel.
2018. aasta seisuga oli see Eestis populaarsuselt 132. naisenimi. 1. jaanuari 2018 seisuga oli Eestis eesnimi Inga 1456 naisel.
Jaana

Jaana on naisenimi.
2018. aasta seisuga oli see Eestis populaarsuselt 180. naisenimi. 1. jaanuari 2018 seisuga oli Eestis eesnimi Jaana 1038 naisel.
Janika

Janika on eesnimi.
Eestis on Janika nime pandud eeskätt naistele, ent väga harva ka meestele. 2018. aasta seisuga oli see Eestis populaarsuselt 222. naisenimi. 1. jaanuari 2018 seisuga oli Eestis eesnimi Janika 781 naisel.
Lätis oli 2021. aasta 30. juuni seisuga eesnimi Janika 17 inimesel.
Kaidi

Kaidi on naisenimi.
2018. aasta seisuga oli see Eestis populaarsuselt 178. naisenimi. 1. jaanuari 2018 seisuga oli Eestis eesnimi Kaidi 1041 naisel.
Karin

Karin on naisenimi.
2018. aasta seisuga oli see Eestis populaarsuselt 52. naisenimi. 1. jaanuari 2018 seisuga oli Eestis eesnimi Karin 2727 naisel.
Karmen

Karmen võib olla nii inimese ees- kui perekonnanimi.
2018. aasta seisuga oli see Eestis populaarsuselt 167. naisenimi. 1. jaanuari 2018 seisuga oli Eestis eesnimi Karmen 1156 naisel.
Kersti

Kersti on naisenimi.
2018. aasta seisuga oli see Eestis populaarsuselt 53. naisenimi. 1. jaanuari 2018 seisuga oli Eestis eesnimi Kersti 2720 naisel.
Lätis oli 2021. aasta 30. juuni seisuga eesnimi Kersti 7 inimesel.
Külli

Külli on naisenimi.
2018. aasta seisuga oli see Eestis populaarsuselt 81. naisenimi. 1. jaanuari 2018 seisuga oli Eestis eesnimi Külli 2084 naisel.
Viivi

Viivi on naisenimi.
2018. aasta seisuga oli see Eestis populaarsuselt 217. naisenimi. 1. jaanuari 2018 seisuga oli Eestis eesnimi Viivi 799 naisel.
2023. aasta 1. jaanuari seisuga oli eesnimi Viivi Eestis 691 naisel. Viivika oli esinemissageduselt 256. naisenimi. Viivi oli keskmiselt 75 aasta vanune (mediaanvanus oli 77). Kõige populaarsem oli eesnimi Viivi vanuserühmas 80–84, kus neid oli 10 000 elaniku kohta 42,99.
Valentin

Valentin on mehenimi. Nime naissoost vorm on Valentina.
Eestis.
2018. aasta seisuga oli see Eestis levikult 147. mehenimi. 1. jaanuari 2018 seisuga oli Eestis eesnimi Valentin 1185 mehel.
2024. aasta 1. jaanuari seisuga oli eesnimi Valentin populaarsuselt 178. mehenimi ja see oli 937 mehel.
Väino

Väino on eesti mehenimi, mille soomekeelne vaste on Väinö.
2018. aasta seisuga oli see Eestis populaarsuselt 155. mehenimi. 1. jaanuari 2018 seisuga oli Eestis eesnimi Väino 1118 mehel.
2020. aasta 1. jaanuari seisuga oli see Eestis populaarsuselt 161. mehenimi. Eesnimi Väino oli 1042 mehel. Väino oli keskmiselt 67 aasta vanune (mediaanvanus oli samuti 67).
2021. aasta 1. jaanuari seisuga oli Eestis eesnimi Väino 1000 mehel. Väino oli populaarsuselt 165. mehenimi.
2025. aasta 1. jaanuari seisuga oli Eestis eesnimi Väino 827 mehel. Väino oli populaarsuselt 201. mehenimi.
Villem

Villem on mehenimi.
2018. ja 2020. aasta seisuga oli see Eestis populaarsuselt 298. mehenimi. 1. jaanuari 2018 seisuga oli Eestis eesnimi Villem 407 mehel, 1. jaanuari 2020 seisuga 419 mehel.
Veiko

Veiko on mehenimi.
2018. aasta seisuga oli see Eestis populaarsuselt 111. mehenimi. 1. jaanuari 2018 seisuga oli Eestis eesnimi Veiko 1559 mehel.
1. jaanuari 2020 seisuga oli Eestis eesnimi Veiko 1547 mehel. Veiko on Eestis populaarsuselt 113. mehenimi. Kõige populaarsem on eesnimi Veiko vanuserühmas 40–44, kus neid on 10 000 elaniku kohta 30,82 ning Rapla maakonnas, kus neid on 10 000 elaniku kohta 19,68. Ralf on keskmiselt 42 aasta vanune (mediaanvanus on 42).
307 eKr

307. aasta eKr oli 307. aasta enne meie ajaarvamist, Vana-Rooma ajaarvamise järgi 447 "ab urbe condita".
Laura Nurmsalu

Laura Nurmsalu (sündinud 1. juunil 1994 Tartus) on Eesti vibulaskur.
Lõpetas 2013. aastal Viljandi Gümnaasiumi ja 2018. aastal Tartu Ülikooli eripedagoogika erialal. 
Töötanud 2014. aastast Viljandi Kaare Koolis erivajadustega laste õpetajana.
Sportlasena.
Vibulaskmist hakkas harrastama 2005. aastal Viljandi spordikoolis Aune Variku juhendamisel. Ta on tulnud individuaalvõistluses neli korda (2013, 2015, 2017) ja segavõistkonnas 5 korda (2011, 2012, 2015, 2017, 2018) Eesti meistriks ning 4 korral individuaalvõistluses (2011, 2013, 2015, 2018) neli korda Eesti sisemeistriks. Püstitas aastatel 2016–2018 neli Eesti rekordit. Kuulub alates 2013. aastast Eesti koondisse. 
Võitis 2016. aasta Rio de Janeiro olümpiamängude jaoks peetava kvalifikatsioonivõistluse (Antalya, Türgi) ning pääses olümpiamängudel individuaalvõistluses eelvõistluse kaudu põhivõistlusele, kuid kaotas 1. ringis oma võistluse ja jäi kokkuvõttes jagama 33. kohta.
Pavlo Ištšenko

Pavlo Ištšenko (ukraina keeles "Павло Олегович Іщенко"; sündinud 30. aprillil 1992 Petropavlovsk-Kamtšatskis Venemaal) on Ukraina ja Iisraeli poksija.
2001. aastal kolis pere Ukrainasse Hersoni.
Harrastajana.
Ukraina meistrivõistlustel.
Ta oli Ukraina meister 2011. aastal sulgkaalus (kuni 56 kg) ja 2012. aastal kergekaalus (kuni 60 kg).
Iisraeli meistrivõistlustel.
Ta oli aastatel 2017–2018 Iisraeli meister kergekaalus (kuni 60 kg).
Kaasaegsetel olümpiamängudel.
Ta osales sulgkaalus (kuni 56 kg) 2012. aasta Londoni olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.
Euroopa meistrivõistlustel.
Ta võitis Ukraina esindajana kuldmedali kergekaalus (kuni 60 kg) 40. Euroopa meistrivõistlustel (Minsk, 2013) ja tuli Euroopa meistriks.
Ta sai Iisraeli esindajana pronksmedali kergekaalus (kuni 60 kg) 42. Euroopa meistrivõistlustel (Harkiv, 2017), kaotades poolfinaalis hilisemale hõbemedalivõitjale Gabil Mamedovile (Venemaa) ja jäädes edasisest medaliheitlusest välja.
Elukutselisena.
Ta poksis septembrist 2015 kuni veebruarini 2016 elukutselisena. Ta pidas kokku 3 kohtumist ning võitis need kõik (neist 2 nokaudiga).
Kuidas ta pärast elukutselisena poksimist sai osaleda harrastajate Euroopa meistrivõistlustel, pole teada.
Attila József

Attila József [attila joožäf] (11. aprill 1905 Ferencváros, Budapest – 3. detsember 1937 Balatonszárszó) oli ungari luuletaja.
Elulugu.
Attila József sündis Budapesti vaeses Ferencvárosi linnaosas Banaadist pärit seekeli ja rumeenia päritolu seebitehase töölise perekonnas. Tal oli kaks vanemat õde. Isa lahkus 1. juulil 1908 pere juurest ning ema haigestus. Pesupesijana töötanud ema ei suutnud lapsi üksinda üleval pidada ning andis 1910. aasta veebruaris kaks nooremat last lastekaitse hoolde. Lapsed saadeti kasuperre Öcsödisse. Seal alustas Attila kooliteed. 1912. aastal tuli ta koos õega ema juurde tagasi, kuid nad elasid endiselt suures vaesuses. Attila oli sageli haige ning 1913. aastal haigestus ta kopsupõletikku. 1914. aastal tahtis ta seebikiviga mürgitades ennast tappa, kuid jõi kogemata hoopis tärkliselahust.
Ema viidi 1917. aastal haiglasse ja tunnistati töövõimetuks. Ta suri 1919. aastal vaid 43-aastaselt. Nooremad lapsed jäid vanema õe Joláni abikaasa ülalpidamisele. Attila asus õppima 1920. aastal Makó gümnaasiumisse, mis tänapäeval kannab tema nime.
Tema esimesed luulekogu "A szépség koldusa" ("Ilu kerjus") ilmus 1922. aastal, kui ta oli 17-aastane ja alles kooliõpilane. Pärast gümnaasiumi lõpetamist õppis ta ühe aasta iseseisvalt ning astus 1924. aastal Szegedi Franz Josephi ülikooli, kus õppis ungari ja prantsuse kirjandust. Metseen Lajos Hatvany toetusel sai ta hea hariduse, õppides Austrias (1925) ja Pariisis (1926–27). 1925. aastal ilmus teine luulekogu "Nem én kiáltok" ("Mitte mina ei karju"). Ta visati ülikoolist välja luuletuse "Tiszta szívvel" ("Puhta südamega") eest.
1930. aastal astus Attila József kommunistlikku parteisse, kuid seisukohtade erinevuse tõttu lahkus ta 1934. aastal parteist. Kommunistlikku parteisse kuulumise tõttu hinnati teda ka Teise maailmasõja järgses Ungaris.
Viimastel eluaastatel oli ta huvitatud psühhoanalüüsist. Ta kannatas masenduse ja muude vaimuhäirete all ning käis regulaarselt psühhiaatrilisel ravil. Tema tervis halvenes jätkuvalt ning ta kolis 1937. aastal õe juurde Balatonszárszósse. Seal tegi ta enesetapu, hüpates rongi ette.
Tunnustus.
Attila Józsefi mitmekihilist luulet hakati hindama alles pärast tema surma ja tänapäeval loetakse ta ungari luule suurkujude hulka. 1950. aastal asutati Attila Józsefi kirjandusauhind. 1964. aastast tähistatakse tema sünnipäeva, 11. aprilli ungari luule päevana. 1962–2000 kandis Szegedi Teadusülikool Attila Józsefi nime. Ungaris on paljudes linnades ja külades tema nimelised tänavad. Budapestis on 12 Attila Józsefi tänavat (eri linnaosades).
UNESCO kuulutas 2005. aasta Attila Józsefi aastaks.
Eesti keeles on ilmunud Ellen Niidu tõlkes Attila Józsefi luulekogumik "Raudtee ääres".
Bruno (eesnimi)

Bruno on mehenimi.
2018. aasta seisuga oli see Eestis populaarsuselt 338. mehenimi. 1. jaanuari 2018 seisuga oli Eestis eesnimi Bruno 325 mehel.
Jakob (eesnimi)

Jakob on mehenimi.
2018. aasta seisuga oli see Eestis populaarsuselt 241. mehenimi. 1. jaanuari 2018 seisuga oli Eestis eesnimi Jakob 608 mehel.
Dagmar (eesnimi)

Dagmar on naisenimi.
2018. aasta seisuga oli see Eestis populaarsuselt 392. naisenimi. 1. jaanuari 2018 seisuga oli Eestis eesnimi Dagmar 315 naisel.
Doris (eesnimi)

Doris on naisenimi.
2018. aasta seisuga oli see Eestis populaarsuselt 450. naisenimi. 1. jaanuari 2018 seisuga oli Eestis eesnimi Doris 253 naisel.
Ella (eesnimi)

Ella on naisenimi.
Lätis oli 2021. aasta 30. juuni seisuga eesnimi Ella 690 inimesel.
2018. aasta seisuga oli see Eestis populaarsuselt 275. naisenimi. 1. jaanuari 2018 seisuga oli Eestis eesnimi Ella 590 naisel.
Hanna (eesnimi)

Hanna on naisenimi.
2018. aasta seisuga oli see Eestis populaarsuselt 193. naisenimi. 1. jaanuari 2018 seisuga oli Eestis eesnimi Hanna 966 naisel.
Lätis oli 2021. aasta 30. juuni seisuga eesnimi Hanna 550 inimesel.
Hele (eesnimi)

Hele on naisenimi.
2018. aasta seisuga oli see Eestis populaarsuselt 289. naisenimi. 1. jaanuari 2018 seisuga oli Eestis eesnimi Hele 537 naisel.
2025. aasta 1. jaanuari seisuga oli Eestis eesnimi Hele 501 naisel. Hele oli populaarsuselt 323. naisenimi.
Ingrid (eesnimi)

Ingrid on naisenimi.
2018. aasta seisuga oli see Eestis populaarsuselt 86. naisenimi. 1. jaanuari 2018 seisuga oli Eestis eesnimi Ingrid 2015 naisel.
Ingridi nimi pärineb vana­saksa naisenimedest.
Lilian (eesnimi)

Lilian on naisenimi.
2018. aasta seisuga oli see Eestis populaarsuselt 270. naisenimi. 1. jaanuari 2018 seisuga oli Eestis eesnimi Lilian 606 naisel.
Nimepäev.
Liliani nimepäev on 20. mail
Marie (eesnimi)

Marie on naisenimi.
2018. aasta seisuga oli see Eestis populaarsuselt 259. naisenimi. 1. jaanuari 2018 seisuga oli Eestis eesnimi Marie 627 naisel.
Marta (eesnimi)

Marta on naisenimi.
1. jaanuari 2024 seisuga oli Eestis eesnimi Marta 1426 naisel. Marta oli populaarsuselt 128. naisenimi. Marta oli keskmiselt 21 aasta vanune (mediaanvanus oli 14).
1. jaanuari 2020 seisuga oli eesnimi Marta 1287 naisel. Marta oli populaarsuselt 140. naisenimi. Marta oli keskmiselt 25 aasta vanune (mediaanvanus oli 13). Kõige populaarsem oli eesnimi Marta vanuserühmas 0–4, kus neid oli 10 000 elaniku kohta 32,98. 
2018. aasta seisuga oli Marta Eestis populaarsuselt 156. naisenimi. 1. jaanuari 2018 seisuga oli Eestis eesnimi Marta 1206 naisel.
Lätis oli 2021. aasta 30. juuni seisuga eesnimi Marta 5714 inimesel.
Selma (eesnimi)

Selma on naisenimi.
2018. aasta seisuga oli see Eestis populaarsuselt 423. naisenimi. 1. jaanuari 2018 seisuga oli Eestis eesnimi Selma 278 naisel.
Meetriline geomeetria

Meetriline geomeetria (inglise keeles "metric geometry") on geomeetria haru, mille põhiliseks uurimisobjektiks on meetriline ruum.
Vesto Slipher

Vesto Melvin Slipher (11. november 1875 Mulberry, Indiana – 8. november 1969 Flagstaff, Arizona) oli ameerika astronoom, Rahvusliku Teaduste Akadeemia liige.
Pärast Indiana Ülikooli Bloomingtonis lõpetamist 1901. aastal asus ta tööle Lowelli observatooriumi, mille faktiliseks juhiks sai ta 1916. aastal. Ametlikult määrati ta direktoriks 1927. aastal ja ta oli selles ametis kuni pensionile minekuni 1952. aastal.
1912. aastal tegi Slipher heledaimate spiraalsete udude spektrograafilisi uuringuid ja avastas, et spiraalsed udud on suure Doppleri efektiga, mis näitab, et nad liiguvad kiirusega, mis ületab varem mõõdetud tähtede kiirusi. Ta leidis, et enamik neist ududest liiguvad meist eemale. Alates 1912. aastast oli Slipher Lowelli observatooriumis mõõtnud mitmekümne udu spektrites punanihkeid. Neid andmeid kasutades tegi Edwin Hubble 1920. aastatel kindlaks galaktikate maailmas valitseva tähtsa seaduse: mida suurem on kaugus kahe galaktika vahel, seda suurema kiirusega nad teineteisest eemalduvad.
Alamsorbi keel

Alamsorbi keel on lääneslaavi keel, mida räägitakse Saksamaal Brandenburgi liidumaal Cottbusis ja mõnedes selle ümbruse külades, valdavalt Spree-Neiße kreisis. Keel on üks ohustatumaid Euroopas, selle leviala ja kõnelejate arv on viimastel sajanditel tunduvalt vähenenud.
Alamsorbi keel on Saksamaal ametlikult tunnustatud vähemuskeel.
Alamsorbi keelt kirjutatakse ladina kirjas mõnede lisamärkidega.
Tähestik: 
Alamsorbi keeles materjale ilmub nädalalehes Nowy Casnik.
Sentinel-2

 
Sentinel-2 on Euroopa Liidu Copernicus-programmi Maa seire missioon, mis tagab kõrge ruumilise lahutusega (10 m, 20 m ja 60 m) satelliidiinfo nähtavas ja lühilainelises infrapuna spektripiirkonnas maismaa ja rannikuvete seisundi jälgimiseks. Sentinel-2 missiooni teostab kahest samasugusest tehiskaaslasest konstellatsioon. Sentinel-2 vaatlusintervall on 10 päeva, kuni satelliit vaatleb punkti jälle sama nurga alt. Tänu Sentinel-2A ja Sentinel-2B koostööle on vaatlusintervall viiepäevane. Tehiskaaslased on üksteisest 180-kraadise vahega paigutatud samale orbiidile, mis tagab nende koostöö ja lühema taaskülastuse aja. Senitnel-2 suudab teha vaatlusi 56. lõunalaiusest kuni 84. põhjalaiuseni. Eesti laiuskraadil on mõõtmisintervall 2-3 päeva.
Sentinel-tehiskaaslased on päikesesünkroonsel orbiidil 786 km kõrgusel.
Sentinel-2A viidi orbiidile 23. juunil 2015 ja Sentinel-2B 7. märtsil 2017. Sentinel-2C orbiidile saatmine on planeeritud 7. märtsiks 2024. Kõik satelliidid on orbiidile viinud Vega kanderakett.
Mõlemal tehiskaaslasel on 13 spektraalkanaliga skanner MSI skaneerimisulatusega 290 km. Sentinel-2 saadud andmed on tasuta ja vabakasutamiseks mõeldud.
Missioon.
Sentinel-2 eesmärgid on sätestatud missiooninõuete dokumendis ja hõlmavad:
Need eesmärgid tagavad, et SENTINEL-2 annab olulise panuse Coperinicuse teemadesse, milleks on: kliimamuutused, maa seire, hädaolukordade juhtimine ja turvalisus.
Instrumendid.
Iga Sentinel-2 satelliidid kannavad üksikut multispektraalset instrumenti (MSI) koos 13 spektraalse kanaliga nähtav/lähedase infrapunas (VNIR) ja lühilaine infrapuna spektri piirkonnas (SWIR). 13 kanalit ja 10 meetrit ruumilist eraldusvõimet võimaldab jätkata koostööd SPOT-5 ja Landsat-8 missioonidega, mille põhirõhk on maa klassifikatsioonil.
Instrumendid disainis ja ehitas Airbus Defense and Space'i ettevõte Prantsusmaal.
Rakendused.
Sentinel-2 pakub laia valikut rakendusi, mis on seotud planeedi Maa rannikuvee ning maaga.
Missioon pakub teavet põllumajandus- ja metsandustavade ning toiduga kindlustatuse tagamise kohta. Satelliidi pilte kasutatakse erinevate taimenäitajate nagu lehe pinna klorofülli- ja veesisalduse indeksi määramiseks. See on vajalik tõhusa toodangu ennustamiseks ja Maa taimestikuga seotud rakenduste jaoks.
Lisaks taimede kasvu jälgimisele kasutatakse Sentinel-2 maakatte muutuste kaardistamiseks ja maailma metsade jälgimiseks. Samuti annab Sentinel-2 teavet järvede ja rannikuvee reostuse kohta. Üleujutuste, vulkaanipursete ja maalihete pildid aitavad kaasa katastroofide kaardistamisele ja humanitaarabi andmisele.
Missioon pakub informatsiooni järgmisteks rakendusteks:
Sentinel-2 kogutud andmed võimaldavad veebirakenduses Sentinel Monitoring kergelt maamuutusi jälgida ja neid analüüsida.
Tulemused.
Sentinel-2 missioonil on kaks peamist tulemust:
Lisaks on ekspertkasutajatele saadaval ka järgmised produktid:
Samantha Cerio

Samantha Cerio (sündinud 16. juulil 1996 Huntersvilles) on Aasia päritolu Ameerika Ühendriikide endine riistvõimleja. Tema treener oli Jeff Graba. Aastal 2019 abiellus ta Trey Woodiga.
Livius Andronicus

Lucius Livius Andronicus (u. 284 eKr, Tarentum – u. 205 eKr, Rooma) oli varaseim teadaolev Vana-Rooma kirjanik, kelle teoseid on säilinud. Tema sulest pärineb nii rida näidendifragmente kui ka vanim tõlge Euroopa kirjandusloos, Homerose "Odüsseia" ladina tõlge "Odusia", mida kasutati koolides õppevahendina kuni algupärase Rooma eepose "Aeneis" sünnini.
Livius Andronicus alustas tõlkija ja õpetajana, kes tõlkis kreeka kirjandust õppekasutuseks. Lavale kirjutas ta nii tragöödiaid kui ka komöödiaid, mis põhinesid kreeka moodsatel komöödiatel, kasutasid kreeka kostüümides tegelasi ning pälvisid žanrinime "comoedia palliata" ("mantlikomöödia", vastandina Rooma-ainelistele komöödiatele žanrinimega "comoedia togata" ehk "toogakomöödia"). 
Kreeka mõjude tõttu loomingus nimetas Rooma biograaf Suetonius Liviust ja Enniust "poolkreeklasteks". Hilisemad näitekirjanikud imiteerisid tema teoseid, mistõttu teda pidasid ladina kirjanduse isaks klassikalise perioodi autorid nagu Varro, Cicero ja Horatius.
Mega (portaal)

Mega (mega.ee) oli 1999. aastal Eestis asutatud uudisteportaal. Loojateks olid Ekspress Grupp ja Alma Media Interactive.
Nädal pärast avamist sulges portaal ebaturvaliseks osutunud e-posti teenuse. 
Portaal lõpetas tegevuse aastal 2001
Punane serv

Punane serv on taimelehtede ja seega ka taimkatte peegeldusspektri kiire muutuse piirkond lainepikkustel 680–730 nm. 
Taimelehtedes olev klorofüll neelab suurema osa nähtavast valgusest, aga on peaaegu läbipaistev lainepikkustel üle 700 nm. Rohelise taimelehe peegeldustegur võib kasvada viielt protsendilt viiekümne protsendini lainepikkuse muutusel 680 nm-st 730 nm-ni. Taimkatte peegeldusspektri struktuuri punase serva piirkonnas kasutatakse kaugseires taimkatte seisundi ja produktsiooni hindamiseks.
Adamsi maakond (Idaho)

Adamsi maakond ("Adams County") on maakond Ameerika Ühendriikides Idaho osariigis.
Maakonna halduskeskus on Council.
Ajalugu.
Maakond moodustati 1911. aastal.
Rahvastik.
Elanike arv oli 2010. aasta rahvaloenduse järgi 3976.
Arvestuslik rahvaarvu muutus (1. juuli seisuga):
Saperavi

"Saperavi" (gruusia keeles "საფერავი"; gruusia-eesti transkriptsioonis "Sapheravi"; tõlkes "värv" või "värvi andma") on happeline tumeda viljalihaga Gruusiast pärinev viinamarjasort. Gruusias kasutatakse seda mitmete piirkonna tuntuimate veinide valmistamiseks. "Saperavi" viinamarja kasvatatakse väikestes kogustes ka Ameerika Ühendriikide New Yorgi osariigis ja endistes Nõukogude Liidu riikides.
Iseloomustus.
"Saperavi" taime lehed on kolme soonega, suured ja ümarapoolsed. Marjad on keskmise suurusega kuni suured ja sordist sõltuvalt kas elliptilise või ümara kujuga. Nende värv on tumesinine ja koor on õhuke. Sordi küpsemisaeg on umbes viis kuud ja saagikus on mõõdukas.
"Saperavi" viinamarjale iseloomulikud nüansid tulevad veinis hästi esile. Iseloomuliku buketiga veinide kangus jääb vahemikku 10,5-12,5% ja happesus vahemikku 5-7%. "Saperavi" veini on teadaolevalt toodetud alates aastast 1886. "Saperavi" viinamarjast saab väga sügavpunase värviga veine, mis sobivad pikaajaliseks laagerdumiseks. Sel on olemas potentsiaal kõrge alkoholisisalduse tekitamiseks ja sageli segatakse seda kergemate viinamarjasortidega. Kogutoodangu mõistes on "Saperavi" Gruusia ülekaalukalt domineerivaim punase viinamarja sort.
"Saperavi" viinamarju iseloomustab ka suur vastupidavus ja sort talub väga külma ilma. Seetõttu on tegemist populaarse sordiga suurtel kõrgustel ja sisemaa piirkondades (Kahhethi) kasvatamiseks. Tumeda viljalihaga "Saperavi", mis sisaldab antotsüaniini nii viinamarja viljalihas kui ka nahas, on ebatavaline selle poolest, et tegemist on ühega väga vähestest sellise omadusega viinamarjasortidest, millest valmistatakse ka ainult selle sordi viinamarju sisaldavat veini.
Ajalugu.
"Saperavi" viinamari on pärit Ida-Gruusia Kahhethi piirkonnast ja on tänaseks levinud ka ümbritsevatesse piirkondadesse (Kahhethi, Saingilo, Kharthli, Şavşat-Klarjeti, Imerethi, Guria, Ratša ja Letšhumi). Gruusia on tuntud kui üks maailma vanimaid veinivalmistamise piirkondi. Gruusia pealinnast Thbilisist 50 kilomeetri kauguselt asuvatest leiupaikadest on leitud veinijääkidega potikilde, mille vanuseks on hinnatud 8000 aastat. "Saperavi" on üks piirkonna vanimatest sortidest ja läbi aegade on selle roll Gruusia veinitööstuses olulisim olnud.
Veinid.
"Saperavi" viinamarju kasutatakse küll peamiselt Gruusias, kuid nende kasutamine on levinud ka teistesse Ida-Euroopa piirkondadesse (nt Moldovasse). "Saperavi" viinamarju kasvatatakse ka Uues Maailmas, eriti New Yorgi osariigi istandustes. Lisaks on sort andnud paljutõotavaid tulemusi mõnede Austraalia viinamarjakasvatajate istandustes Victoria osariigis.
Järgneb loetelu tähelepanuväärsetest Gruusia veinidest, mida valmistatakse kas ainult "Saperavi" viinamarjadest, või kus nende osakaal on suurim.
Sünonüümid.
"Saperavi" on tuntud ka järgmiste nimede all: "Didi Saperavi", "Kleinberiger", "Nerki Khagog", "Patara Saperavi", "Saparavi", "Sapeavi De Kakhetie", "Saperaibi", "Saperavi de Kachet", "Saperavi de Kakhetie", "Saperavi Patara", "Sapeur", "Sapperavi", "Sapperavy", "Scoperawi" ja "Szaperavi".
Pikikiud

Pikikiud tekib, kui detaili servad on puidu töötlemisel kuidudega paralleelsed. Liimliite puhul kõige vastupidavam seotis.
Otskiud

Otskiud on puidukiud laua otsas. Otskiudude liimliited ei ole tugevad ega vastupidavad.
Billboard 200

Billboard 200 on edetabel, mida tehakse USA 200 kõige populaarsema stuudioalbumi ja EP kohta. Edetabelit avaldab igal nädalal ajakiri Billboard.
Edetabeli tegemine algas 1956, kui koostati TOP 10. TOP 200 hakati koostama maist 1967. Nimi "Billboard 200" on kasutusel märtsist 1992.
Bannocki maakond

Bannocki maakond ("Bannock County") on maakond Ameerika Ühendriikides Idaho osariigis.
Maakonna halduskeskus on Pocatello.
Ajalugu.
Maakond moodustati 1893. aastal.
Rahvastik.
Elanike arv oli 2010. aasta rahvaloenduse järgi 82 839.
Arvestuslik rahvaarvu muutus (1. juuli seisuga):
Bear Lake'i maakond

Bear Lakei maakond ("Bear Lake County") on maakond Ameerika Ühendriikides Idaho osariigis.
Maakonna halduskeskus on Paris.
Ajalugu.
Maakond moodustati 1875. aastal.
Rahvastik.
Elanike arv oli 2010. aasta rahvaloenduse järgi 5986.
Arvestuslik rahvaarvu muutus (1. juuli seisuga):
Benewah' maakond

Benewah' maakond ("Benewah County") on maakond Ameerika Ühendriikides Idaho osariigis.
Maakonna halduskeskus on St. Maries.
Ajalugu.
Maakond moodustati 1915. aastal.
Rahvastik.
Elanike arv oli 2010. aasta rahvaloenduse järgi 9285.
Arvestuslik rahvaarvu muutus (1. juuli seisuga):
Binghami maakond

Binghami maakond ("Bingham County") on maakond Ameerika Ühendriikides Idaho osariigis.
Maakonna halduskeskus on Blackfoot.
Ajalugu.
Maakond moodustati 1885. aastal.
Rahvastik.
Elanike arv oli 2010. aasta rahvaloenduse järgi 45 607.
Arvestuslik rahvaarvu muutus (1. juuli seisuga):
Blaine'i maakond (Idaho)

Blaine'i maakond ("Blaine County") on maakond Ameerika Ühendriikides Idaho osariigis.
Maakonna halduskeskus on Hailey.
Ajalugu.
Maakond moodustati 1895. aastal.
Rahvastik.
Elanike arv oli 2010. aasta rahvaloenduse järgi 21 376.
Arvestuslik rahvaarvu muutus (1. juuli seisuga):
Paldiski Insenerikomando

Paldiski Insenerikomando (saksa keeles "Ingeniör-Kommando zu Baltischport", vene keeles Балтийская инженерная команда) oli Venemaa keisririigi ajal Paldiski sõjaväeobjektide ehitamise ja korrashoiuga tegelev üksus (komando). Komando oli eelkõige seotud Paldiski sõjasadama ehitamisega. Sadamat hakati ehitama 1715.
Boise'i maakond

Boise'i maakond ("Boise County") on maakond Ameerika Ühendriikides Idaho osariigis.
Maakonna halduskeskus on Idaho City.
Ajalugu.
Maakond moodustati 1864. aastal.
Rahvastik.
Elanike arv oli 2010. aasta rahvaloenduse järgi 7028.
Arvestuslik rahvaarvu muutus (1. juuli seisuga):
Bonneville'i maakond

Bonneville'i maakond (inglise keeles "Bonneville County") on maakond Ameerika Ühendriikides Idaho osariigis.
Maakonna halduskeskus on Idaho Falls.
Ajalugu.
Maakond moodustati 1911. aastal.
Rahvastik.
Elanike arv oli 2010. aasta rahvaloenduse järgi 104 234.
Arvestuslik rahvaarvu muutus (1. juuli seisuga):
Boundary maakond

Boundary maakond ("Boundary County") on maakond Ameerika Ühendriikides Idaho osariigis.
Maakonna halduskeskus on Bonners Ferry.
Ajalugu.
Maakond moodustati 1915. aastal.
Rahvastik.
Elanike arv oli 2010. aasta rahvaloenduse järgi 10 972.
Arvestuslik rahvaarvu muutus (1. juuli seisuga):